
1. Vispārīgā informācija

1.1 Iepirkuma identifikācijas numurs – JNP 2026/52
	Pasūtītāja nosaukums:
	Jelgavas novada pašvaldība

	Adrese:
	Pasta iela 37, Jelgava, LV-3001

	Reģistrācijas numurs:
	90009118031

	Iepirkumu komisija
	Jelgavas novada iepirkuma komisija, apstiprināta ar Jelgavas novada domes 2025. gada 26. novembra lēmumu (Nr.22)

	Kontaktpersona jautājumos par iepirkumu
	Iepirkumu speciāliste Ērika Dižgalve, e-pasts: erika.dizgalve@jelgavasnovads.lv, tel.Nr.63012251

	Pircēja profils 
	Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (Elektronisko iepirkumu sistēma https://www.eis.gov.lv/EKEIS/Supplier/Organizer/832), kurā pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.




1.3. Iepirkuma procedūras dokumentu pieejamība
1.3.1. Atklātā konkursa “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52) nolikums, tā iespējamie grozījumi, tehniskā specifikācija, kā arī Komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas Pasūtītāja pircēja profilā https://www.eis.gov.lv/EKEIS/Procurement/Commissions/176197 .
1.3.2. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta Pasūtītāja pircēja profilā. 
1.3.3. Ieinteresētais Piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Pretendents.

1.4. Konkursa vērtēšanas kritērijs – saimnieciski visizdevīgākais piedāvājums, ar zemāko vienu vienību cenu summu.
1.5. Informācijas aprite un tās pieprasīšanas kārtība
1.5.1. Informācijas apmaiņa starp Pasūtītāju un ieinteresētajiem Piegādātājiem notiek rakstiski, nosūtot informāciju (jautājumu) uz nolikuma 1.1.punktā norādīto kontaktpersonas e-pastu vai izmantojot EIS e-konkursu apakšsistēmu.
1.5.2. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā pie nolikuma EIS www.eis.gov.lv e-konkursu apakšsistēmā šī konkursa sadaļā. Ieinteresētajam Piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

1.5.3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai Piegādātāju atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais Pretendents papildu informāciju būs pieprasījis laikus.

1.5.4. Papildu informācija tiks nosūtīta Piegādātājam, kas uzdevis jautājumu, kā arī vienlaikus ievietota Pasūtītāja pircēja profilā, kurā ir pieejami iepirkuma procedūras dokumenti - EIS www.eis.gov.lv e-konkursu apakšsistēmā šī konkursa sadaļā, norādot arī uzdoto jautājumu.
1.6. Piedāvājuma iesniegšanas vieta, datums, laiks un kārtība
1.6.1. Pretendentiem piedāvājumi jāiesniedz Elektronisko iepirkumu sistēmas (EIS) e-konkursu apakšsistēmā, līdz 2026.gada 17. jūlijam, plkst. 10:00.
1.6.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām - Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.6.3. Katrs Pretendents drīkst iesniegt tikai vienu piedāvājumu ar vienu piedāvājuma variantu.
1.7. 
Piedāvājuma atvēršanas vieta, datums, laiks un kārtība

1.7.1. Piedāvājumu atvēršana notiks Elektronisko iepirkumu sistēmas (EIS) e-konkursu apakšsistēmā 2026.gada 17. jūlijā, plkst.14:00, Jelgavas novada pašvaldībā, Pasta iela 37, Jelgavā.

1.7.2. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai.
1.7.3. Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam Pretendents var sekot līdzi arī tiešsaistes režīmā EIS e-konkursu apakšsistēmā.

1.7.4. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz 2 stundas pēdējo 24 stundu laikā vai 10 minūtes pēdējo 4 stundu laikā līdz piedāvājumu iesniegšanas termiņa beigām, Pasūtītājs rīkojas saskaņā ar PIL 39.panta 4.daļu.

1.7.5. Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
1.7.6. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” noteiktajā kārtībā. 

1.8. Nolikuma grozījumi

1.8.1. Komisija var izdarīt grozījumus Konkursa dokumentos, Publisko iepirkumu likuma 35.panta 3. un 4.daļā paredzētajos gadījumos un kārtībā.

1.8.2. Komisija informāciju par grozījumiem konkursa nolikumā publicē EIS www.eis.gov.lv e-konkursu apakšsistēmā šī konkursa sadaļā, ne vēlāk kā nākamajā dienā pēc tam, kad paziņojums par grozījumiem iesniegts Iepirkumu uzraudzības birojam, publicēšanai.
2. Informācija par iepirkuma priekšmetu

2.1. Iepirkuma priekšmets ir - Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi saskaņā ar Tehnisko specifikāciju (Nolikuma pielikums Nr.6).
2.2. Iepirkuma priekšmets nav sadalīts daļās.

2.3. Piedāvājums ir iesniedzams par visu apjomu. Nav pieļaujama piedāvājumu variantu iesniegšana.
2.4. CPV kods: 50000000-5 Remonta un apkopes pakalpojumi. 
2.5. Tehniskās specifikācijas pēdējais aktualizācijas datums - 2026. gada 20. aprīlis.

2.6. Līguma izpildes vieta: Jelgavas novada administratīvā teritorija.
2.7. Paredzamā līgumcena – 40 991,74  EUR (četrdesmit tūkstoši deviņi simti deviņdesmit viens euro un 74 centi) bez PVN.
2.8. Līguma darbības termiņš ir 12 (divpadsmit) mēneši no Līguma spēkā stāšanās dienas vai līdz Līguma kopējās summas apguvei, atkarībā no tā, kurš no nosacījumiem iestājas pirmais.
3. Pretendentu atlases nosacījumi UN IESNIEDZAMIE DOKUMENTI
	Atlases prasības, prasības tehniskajām un profesionālajām spējām:
	Iesniedzamie dokumenti (ja attiecināms):

	3.1. Pretendents ir piegādātājs, kurš ir iesniedzis piedāvājumu. Piegādātājs var būt fiziska vai juridiska persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.2.,3.4.,3.5.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	Pretendents iesniedz pieteikumu dalībai atklātā konkursā (atbilstoši Nolikuma pielikumam Nr.1).

Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu.

Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.2. Pretendentu,  kuram būtu piešķiramas līguma slēgšanas tiesības, pārbauda, vai uz Pretendentu nav attiecināmi Publisko iepirkumu likuma 42.panta otrajā daļā 1., 2., 3., 4., 5., 6., 7., 10., 11., 12., 13. un 14.punktā noteiktie izslēgšanas gadījumi.

Pasūtītājs pārbaudi veiks attiecībā uz PIL 42. panta trešajā daļā minētajām personām.


	Komisija Pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.

Ja komisija konstatē, ka Pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar likuma 42. pantā un/vai 43.pantā paredzētajiem risinājumiem un noteiktajai kārtībai.

	3.3. Pretendentu, kuram būtu piešķiramas līguma slēgšanas tiesības, komisija pārbauda vai uz Pretendentu nav attiecināmi Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi.
	Komisija ziņas par Pretendentu iegūst datu bāzē (sankciju saraksti) www.lursoft.lv.

Attiecībā uz ārvalstī reģistrētu Pretendentu ziņas par Sankciju likuma 11.¹panta pirmajā daļā minētajām personām komisija iegūst vienā no šādiem veidiem:

1) pieprasot pretendentam iesniegt ārvalsts kompetentās institūcijas izziņu*, nosakot informācijas sniegšanas termiņu ne īsāku par 10 darbdienām pēc pieprasījuma izsniegšanas vai nosūtīšanas dienas (tai skaitā izziņā pieprasa norādīt ziņas par patieso labuma guvēju vai ziņas par to, ka patieso labuma guvēju noskaidrot nav iespējams);

2) patstāvīgi;

3) ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.

*ja pretendentam izziņas ir pieejamas uz piedāvājuma iesniegšanas brīdi, tad tās var pievienot piedāvājumam.

	3.4. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs sniegt Pasūtītājam nepieciešamos pakalpojumus.
	a)Komisija pārliecinās par pretendenta reģistrācijas faktu Lursoft tīmekļvietnē https://www.lursoft.lv.

b)Citu valstu pretendentiem – jāiesniedz attiecīgas licences vai cita dokumenta kopija, ja attiecīgās valsts, kurā reģistrēts Pretendents, normatīvie akti tādu pieprasa (minētais nosacījums attiecināms arī uz apakšuzņēmējiem, kas reģistrēti ārvalstīs) vai jānorāda publiski pieejamu reģistru, kur pasūtītājs var pārliecināties par reģistrācijas faktu.

	3.5. Pretendents ir reģistrēts Latvijas Republikas Ekonomikas ministrijas Būvkomersantu reģistrā vai līdzīgas nozares institūcijas citā valstī, kurā Pretendents reģistrēts. Pretendenta piesaistītajiem apakšuzņēmējiem ir jābūt reģistrētiem Latvijas Republikas Ekonomikas ministrijas Būvkomersantu reģistrā vai līdzīgas nozares institūcijā citā valstī, kur Pretendents reģistrēts, izņemot tos apakšuzņēmējus, kas veic darbus, kurus drīkst veikt uzņēmums, kuram pēc normatīvajiem aktiem un vispārpieņemtās prakses nav nepieciešams būt reģistrētam būvkomersantu reģistrā.
Ārvalstu Pretendenta uzvaras gadījumā tam jāreģistrējas Latvijas Būvkomersantu reģistrā uz iepirkuma līguma izpildes uzsākšanas brīdi, ja izraudzītais Pretendents atzīts par iepirkuma uzvarētāju.
	a)Komisija pārliecinās par Pretendenta un Pretendenta norādīto apakšuzņēmēju (ja attiecināms) reģistrācijas faktu publiski pieejamās datu bāzē - https://bis.gov.lv. 

b)Citu valstu Pretendentiem – attiecīgas institūcijas ārvalstīs izsniegta līdzvērtīga dokumenta kopija, ja attiecīgās valsts, kurā reģistrēts Pretendents, normatīvie akti paredz profesionālo reģistrāciju (minētais nosacījums attiecināms arī uz apakšuzņēmējiem, kas reģistrēti ārvalstīs vai jānorāda publiski pieejamu reģistru, kur pasūtītājs var pārliecināties par reģistrācijas faktu.

c)Pretendentam, kurš nav reģistrēts Latvijas Būvkomersantu reģistrā, jāiesniedz apliecinājums, ka tas veiks nepieciešamās darbības reģistrācijai uz iepirkuma līguma izpildes uzsākšanas brīdi, ja izraudzītais Pretendents atzīts par atklāta konkursa uzvarētāju.

	3.6.  Pretendentam iepriekšējo 5 (piecu) gadu laikā (2021., 2022., 2023., 2024., 2025. un 2026.gadā līdz piedāvājumu iesniegšanas termiņa beigām) ir pieredze vismaz 2 (divu) līgumu izpildē, kur veikti ugunsdrošības signalizācijas sistēmas ierīkošanas darbi vai uzstādīto sistēmu remonta vai papildināšanas darbi.

Objektiem jābūt pabeigtiem un nodotiem ekspluatācijā vai pieņemtiem pasūtītāja noteiktajā kārtībā.
	Pretendents iesniedz:

a) informācija par iepriekšējo pieredzi, atbilstoši Nolikuma pielikumam Nr.2;
b) pasūtītāja atsauksmes, izziņas,  u.c. dokumentus.

	3.7.  Pretendents var nodrošināt:

3.7.1.  vismaz 1 (vienu) serticifētu speciālistu elektronisko sakaru sistēmu un tīklu būvdarbu vadīšanā un būvuzraudzībā.
3.7.2. vismaz 1 (vienu) speciālistu elektronisko sakaru sistēmu un tīklu projektēšanā.
	Pretendents iesniedz:

a)  informāciju par speciālistiem, kas līguma piešķiršanas gadījumā darbosies šī līguma izpildē, atbilstoši Nolikuma pielikumam Nr.3. 
b) pretendentam speciālistu sarakstā obligāti jāizpilda dati par pieprasīto speciālistu, kas būs atbildīgs par attiecīgo darbu veikšanu. Pēc vēlēšanās sarakstu var papildināt, uzrādot arī citu iesaistīto personālu, kas nepieciešams paredzēto darbu veikšanai. 

c)  ja kāds no Pretendenta piedāvātajiem speciālistiem ir ārvalsts speciālists, Pretendentam jāiesniedz: ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti).
d) pretendents iesniedz pretendenta apliecinājumu, ka gadījumā, ja ar Pretendentu tiks noslēgts iepirkuma līgums, tas ne vēlāk kā 10 (desmit) darbdienu laikā no iepirkuma līguma noslēgšanas dienas iesniegs atzīšanas institūcijai deklarāciju par speciālistu īslaicīgu profesionālo pakalpojumu sniegšanu Latvijas Republikā reglamentētā profesijā*, kā arī iesniegs pasūtītājam informāciju no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā**

*attiecas uz personām, kuru mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kuru sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice). Personām no citām valstīm ir jāveic pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu (arī gadījumos, ja šīs personas Latvijā profesionālos pakalpojumus sniegs īslaicīgi
**Komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus

	3.8. Apliecinājums par neatkarīgi izstrādātu piedāvājumu.
	Pretendents iesniedz pretendenta parakstītu apliecinājumu par neatkarīgi izstrādātu piedāvājumu atbilstoši Nolikuma pielikumam Nr.10.

	3.9. Pretendents var  balstīties uz citu personu iespējām, lai apliecinātu, ka Pretendenta kvalifikācija atbilst Pretendenta kvalifikācijas prasībām, un/vai piesaistīt apakšuzņēmējus*. Pretendents var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

*Apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei (Publisko iepirkumu likuma 1.panta 1.punkts). 

Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķiro šā ietekme attiecīgajā apakšuzņēmējā (Publisko iepirkumu likuma 63.panta trešā daļa).
	Pretendents iesniedz:

a) apakšuzņēmēju apliecinājumu, atbilstoši nolikuma pielikumam Nr.4, kuru veicamo būvdarbu vai  sniedzamo pakalpojumu vērtība ir vismaz 10 000 euro. 

b) personu, uz kuru iespējām Pretendents balstās, apliecinājumu, atbilstoši nolikuma pielikumam Nr.5.

c) personas, uz kuras iespējām Pretendents balstās, komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija, kā arī dokumentu vai dokumentus, kas apliecina Personas, uz kuras iespējām Pretendents balstās, piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt Personu, uz kuras iespējām Pretendents balstās, iepirkuma procedūras ietvaros vai jānorāda publiski pieejamu reģistru, kur pasūtītājs var pārliecināties par reģistrācijas faktu. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.



	3.10. Tehniskā specifikācija 


	Pretendents iesniedz parakstītu Tehnisko specifikāciju, atbilstoši Nolikuma  pielikumam Nr.6.

	3.10. Finanšu piedāvājums.
	Finanšu piedāvājums jāsagatavo, atbilstoši Nolikuma pielikumam Nr.7.

Finanšu piedāvājumā jānorāda piedāvātā cena par remontdarbu veikšanu Jelgavas novada pašvaldības iestādēs apsaimniekošanā esošajām automātiskajām ugunsgrēka atklāšanas un trauksmes signalizācijas sistēmām, automātiskajām ugunsgrēka izziņošanas sistēmām un apsardzes sistēmām, ietverot visus piemērojamos nodokļus un visas pretendenta izmaksas, kas saistītas ar pakalpojuma sniegšanu.


4. PIEDĀVĀJUMA VĒRTĒŠANA
4.1. Piedāvājums tiek noraidīts, ja:

4.1.1. Pretendents nav iesniedzis Pretendenta kvalifikācijas dokumentus vai neatbilst Pretendenta kvalifikācijas prasībām;

4.1.2. Pretendents nav iesniedzis vai piedāvājumā ietvertais Tehniskais piedāvājums neatbilst Nolikumā noteiktajām prasībām;

4.1.3. Pretendents nav iesniedzis vai piedāvājumā ietvertais Finanšu piedāvājums neatbilst Nolikumā noteiktajām prasībām;

4.1.4. ja komisija konstatē, ka piedāvājums ir nepamatoti lēts: 
4.1.4.1. pasūtītājs pretendentam pieprasa skaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās. Pasūtītājs noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenu vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu. 
4.1.4.2. minēto informāciju attiecībā uz Latvijā reģistrētu vai pastāvīgi dzīvojošu personu par tās darbinieku vidējām stundas tarifa likmēm profesiju grupās pasūtītājs, kā arī piegādātājs par sevi Ministru kabineta noteiktajā kārtībā iegūst no Valsts ieņēmumu dienesta, izmantojot Ministru kabineta noteikto informācijas sistēmu. Pasūtītājs minēto informāciju no Valsts ieņēmumu dienesta ir tiesīgs saņemt, neprasot pretendenta un tā piedāvājumā norādīto apakšuzņēmēju piekrišanu.

4.2. No piedāvājumiem, kas atbilst Nolikumā noteiktajām prasībām, iepirkuma komisija izvēlas saimnieciski visizdevīgāko, ar zemāko vienu vienību cenu summu.
4.3. Ja iepirkuma komisija konstatē, ka Pretendentu piedāvājumu novērtējums atbilstoši izraudzītajam piedāvājuma izvēles kritērijam ir vienāds, tā rīkojas saskaņā ar PIL 51. panta septīto daļu. Izšķirošais piedāvājuma izvēles kritērijs būs zemākās izmaksas Tāmes pozīcijā Nr.7.1. “Tehniskā projekta izstrāde/h”.
4.4. Piedāvājumu vērtēšanas laikā Komisija pārbauda, vai finanšu piedāvājumā nav aritmētisko kļūdu, kā arī izvērtē un salīdzina finanšu piedāvājumu cenas.

5. TIESĪBU PIEŠĶIRŠANA NOSLĒGT LĪGUMU

5.1. Pasūtītājs tiesības noslēgt līgumu piešķirs pretendentam, kurš atbilst Nolikuma prasībām, un ir saimnieciski izdevīgākais, ar zemāko vienu vienību cenu summu.
5.2.  Iepirkuma līgums:

5.2.1. Pasūtītājs, pamatojoties uz pretendenta piedāvājumu, ar izraudzīto Pretendentu slēdz iepirkuma līgumu atbilstoši Iepirkuma līguma projektam (Nolikuma pielikums nr.8). 
5.2.2. Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

6. PIEDĀVĀJUMA NOFORMĒŠANA

6.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

6.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

6.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);

6.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

6.2. Sagatavojot piedāvājumu, Pretendents ievēro, ka:

6.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;

6.2.2. Finanšu piedāvājums (Nolikuma pielikums Nr.7) jāaizpilda pilnībā, nemainot Pasūtītāja noteikto secību, summu norādot euro, bez PVN, ar precizitāti 2 (divas) zīmes aiz komata;

6.2.3. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko vai sistēmas parakstu. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;

6.2.4. Ņemot vērā PIL 38. panta astotās daļas regulējumu, iesniedzot piedāvājumu elektroniski, Pretendents ir tiesīgs ar vienu drošu elektronisko parakstu parakstīt visus dokumentus, t.sk. visus piedāvājumā esošos atvasinātos dokumentus un tulkojumus, kā vienu kopumu.

6.3. Pretendents drīkst iesniegt tikai vienu piedāvājuma variantu. Ja Pretendents iesniegs vairākus piedāvājuma variantus, tie visi tiks atzīti par nederīgiem. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

6.4. Eiropas vienotais iepirkuma procedūras dokuments.

6.4.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām (nav obligāta prasība). Ja Pretendents izvēlējies iesniegt Eiropas vienoto iepirkuma procedūras dokumentu (ir jāaizpilda Eiropas vienoto iepirkuma procedūras dokumenta IV daļas atlases kritēriji), lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var iesniegt pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7. Veidlapa elektroniski pieejama Elektronisko iepirkumu sistēmā (EIS): http://espd.eis.gov.lv. 
6.4.2.Ja Pasūtītājs pieņēmis lēmumu par iespējamu līguma slēgšanas tiesību piešķiršanu Pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām izvēlējies Eiropas vienoto iepirkuma procedūras dokumentu, 5 (piecu) kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz nolikumā minētie kvalifikāciju apliecinošie dokumenti.

6.5. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 

6.6. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos, kuri ir ievietoti Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
6.7. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tiem jāpievieno normatīvajos aktos noteiktā kārtībā apliecināts tulkojums (ja attiecināms, piemērojot Latvijas Republikā Ministru kabineta 2000.gada 22.augusta noteikumus Nr.291 “Kārtība, kādā apliecināmi dokumentu tulkojumi valsts valodā”).
6.8. Piedāvājumā iekļautiem dokumentiem un to noformējumam jāatbilst Dokumentu juridiskā   spēka likumā un Ministru kabineta 2018.gada 4.septembra noteikumos Nr. 558 „Dokumentu izstrādāšanas un noformēšanas kārtība”, kā arī Elektronisko dokumentu likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktajām prasībām. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
6.9. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
6.10. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, Pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

7. IEPIRKUMU KOMISIJAS TIESĪBAS UN PIENĀKUMI 

7.1. Komisijas tiesības:
7.1.1. tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu.

7.1.2. pieprasīt papildu informāciju no Pretendentiem, kas piedalās konkursā;

7.1.3. lemt par konkursa izbeigšanu vai pārtraukšanu;

7.1.4. lemt par konkursa termiņa pagarināšanu;

7.1.5. noraidīt piedāvājumus, ja tie neatbilst konkursa nolikumā vai normatīvajos aktos izvirzītajām prasībām;

7.1.6. noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;

7.1.7. noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju; 

7.2. Komisijas pienākumi:

7.2.1. Izvērtēt piedāvājumus atbilstoši normatīvajos aktos un Nolikumā noteiktajai kārtībai;

7.2.2. Pārbaudīt Pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14.punktiem, izmantojot Ministru kabineta noteikto informācijas sistēmu, Ministru kabineta noteiktajā kārtībā, ievērojot PIL 43.pantā noteikto regulējumu lēmuma pieņemšanā.

7.2.3. Attiecībā uz ārvalstīs reģistrētu vai pastāvīgi dzīvojošu pretendentu, Komisija pieprasīs, lai tas iesniedz attiecīgās ārvalsts kompetentās institūcijas izziņu saskaņā ar PIL 42.panta piektās daļas 2.punktu.

7.2.4. Saskaņā ar PIL 41. panta 9. punktu, piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tas šīs kļūdas tiek izlabotas. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.

7.2.5. Trīs darba dienu laikā pēc lēmuma pieņemšanas rakstiski informēt visus konkursa Pretendentus par konkursa rezultātiem.
8. PRETENDENTA PIENĀKUMI UN TIESĪBAS 

8.1. Pretendenta pienākumi:

8.1.1. Rūpīgi iepazīties ar Konkursa dokumentos noteiktajām prasībām;

8.1.2. Jautājumus un papildus informācijas pieprasījumus par Konkursa dokumentiem iesniegt pasūtītājam rakstveidā laikus, t.i. tā, lai iepirkuma komisija varētu sniegt atbildi ne vēlāk kā sešas dienas pirms piedāvājumu iesniegšanas termiņa beigām;

8.1.3. Līdz piedāvājuma iesniegšanai regulāri pārbaudīt informāciju, kas tiek ievietota Pasūtītāja pircēja profilā pie  attiecīgā iepirkuma un ņemt to vērā, sagatavojot konkursa piedāvājumu.

8.1.4. iesniedzot piedāvājumu, ievērot visas Publisko iepirkumu likumā un Nolikumā izvirzītās prasības;

8.1.5. trīs kalendāro dienu laikā (vai komisijas atsevišķā vēstulē norādīto dienu laikā), termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.

8.2. Pretendenta tiesības:

8.2.1. piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā kāda noteikta Nolikumā un normatīvajos aktos;

8.2.2. līdz konkursa piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību konkursā. Piedāvājums atsaucams vai maināms, pamatojoties uz rakstveida iesniegumu.

8.2.3. Citas tiesības, saskaņā ar Konkursa dokumentācijas un normatīvo aktu prasībām.

9. LĪGUMA PARAKSTĪŠANA

9.1. Starp atklāta konkursa uzvarētāju un Pasūtītāju tiks noslēgts Iepirkuma līgums atbilstoši konkursa priekšmetam, Pretendenta piedāvājumam un šiem darbiem paredzētajam finansējumam, uz tādiem noteikumiem, kādi noteikti pievienotajā līguma projektā.

9.2. Līgums ar konkursa uzvarētāju tiks slēgts ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā Publisko iepirkumu likuma 68.pantā noteiktajā kārtībā nav iesniegts iesniegums par iepirkuma procedūras pārkāpumiem. 

Pielikumi

Nolikumam pievienoti šādi pielikumi:

1. Pieteikums dalībai konkursā;
2. Pieredzes saraksts;
3. Pretendenta speciālistu saraksts;

4. Apakšuzņēmēja apliecinājums.

5. Personas, uz kuras iespējām Pretendents balstās, apliecinājums;

6. Tehniskā specifikācija;

7. Finanšu piedāvājums;

8. Līguma projekts;

9. Apliecinājums par neatkarīgi izstrādātu piedāvājumu.
Pielikums Nr.1

 konkursa Nolikumam

Identifikācijas Nr. JNP 2026/52
pieteikums dalībai konkursā

Atklātam konkursam “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52)
	Pretendents 

(nosaukums, reģ.Nr., adrese)
	

	Pretendenta kontaktpersona:

(vārds, uzvārds, telefons, e-pasts)
	

	Pretendenta uzņēmuma statuss


	Pretendenta atbilstība mikro *, mazajam** vai vidējam*** uzņēmuma statusam (jānorāda atbilstošo)

	Apakšuzņēmēji 
· Obligāti norādīt apakšuzņēmējus, kuru veicamo būvdarbu vai  sniedzamo pakalpojumu vērtība ir vismaz 10 000 euro.
· Ja apakšuzņēmējus līgumā izpildē neiesaista, šo veidlapas sadaļu nav jāaizpilda
	jānorāda apakšuzņēmējs(nosaukums, reģ. Nr., adrese)



	Personas, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām

Ja augstāk minētās personas nav, šo veidlapas sadaļu nav jāaizpilda
	jānorāda personas, uz kuras iespējām Pretendents balstās (nosaukums, reģ. Nr., adrese)



	Personas, kurām pretendentā ir izšķiroša ietekme uz līdzdalības pamata normatīvo aktu par koncerniem izpratnē**** 

Ja augstāk minētās personas nav, šo veidlapas sadaļu nav jāaizpilda
	jānorāda personas, kurām pretendentā ir izšķirošā ietekme (nosaukums, reģ. Nr., adrese):


Iesniedzot piedāvājumu konkursa “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52), mēs apliecinām un garantējam, ka:

1. mums ir skaidras un saprotamas mūsu tiesības un pienākumi, Nolikumā noteiktās prasības piedāvājuma sagatavošanai, iepirkuma priekšmets;

2. mēs esam iepazinušies ar Nolikumu, atzīstot to par pareizu un atbilstošu, necelsim pretenzijas par to, atzīstam, ka iepirkuma Komisija ir nodrošinājusi mums iespēju bez attaisnojama riska sagatavot un iesniegt piedāvājumu;
3. 
pilnībā iepazinušies ar veicamo darbu apjomu un atzīstam šo iegūto informāciju par pietiekamu, lai veiktu darbus, novērtējam visus ar darbu izpildi saistītos riskus. 

4. mums ir pienācīga rīcībspēja un tiesībspēja, lai slēgtu iepirkuma līgumu atbilstoši šā iepirkuma Tehniskās specifikācijas un citu iepirkuma dokumentu prasībām, ka piedāvājums sagatavots atbilstoši Iepirkuma dokumentu prasībām;
5. Finanšu piedāvājumā norādītā līgumcena ietver pilnu samaksu par iepirkuma līguma ietvaros paredzēto saistību izpildi, tai skaitā visas izmaksas, kas saistītas ar remontdarbu veikšanu, t.sk. materiālu un iekārtu izmaksas, darba samaksu, transporta un mehānismu izmaksas, kā arī citas ar pakalpojuma sniegšanu saistītās izmaksas. Cenā ir iekļauti visi Latvijas Republikas normatīvajos aktos paredzētie nodokļi un nodevas, izņemot pievienotās vērtības nodokli. Pretendents nodrošina, ka piedāvātā cena ietver visus darbus un materiālus, kas nepieciešami pakalpojuma kvalitatīvai izpildei atbilstoši iepirkuma dokumentiem.
6. piedāvājums izstrādāts neatkarīgi 
no konkurentiem un bez konsultācijām, līgumiem vai vienošanām, vai cita veida saziņas ar konkurentiem, un mums nav konkurenci ierobežojošas priekšrocības iepirkuma procedūrā.

Ar šo mēs iesniedzam savu piedāvājumu, kas sastāv no šī pieteikuma, kam pievienoti dokumenti saskaņā ar konkursa Nolikuma prasībām.

Ar šo mēs apliecinām, ka, sagatavojot un iesniedzot šo piedāvājumu, ir izpildījuši Eiropas Parlamenta un Padomes 2016. gada 27. aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti, ar kuru atceļ Direktīvu 95/46/EK (Vispārīgā datu aizsardzības regula), prasības attiecībā uz tām fiziskajām personām, kuras norādītas piedāvājumā.

*Mikrouzņēmums (uzņēmums, kurā nodarbināti mazāk nekā 10 darbinieku un uzņēmuma gada apgrozījums un/vai gada bilances kopsumma nepārsniedz 2 miljonus euro)

**Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;

***Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

**** Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 1) uzņēmumam sabiedrībā ir balsstiesību vairākums; 2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.

	Pretendenta pārstāvis
	

	
	(amats, vārds, uzvārds)


Pielikums Nr.2

 konkursa Nolikumam

Identifikācijas Nr. JNP 2026/52
PRETENDENTA PIEREDZES SARAKSTs
Atklātam konkursam “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52)
	Nr.p.k.
	Objekta nosaukums, adrese, veikto darbu raksturojums 
	Pasūtītājs (nosaukums, reģistrācijas numurs, adrese, atbildīgā kontaktpersona , tel. Nr.
	Darbu uzsākšanas un pabeigšanas datums
	Piezīmes/paskaidrojoša informācija (ja nepieciešams)

	1.
	
	
	
	

	2.
	
	
	
	


Pretendents pieredzes sarakstā iekļauj objektus, kas nodrošina nolikuma prasību izpildi un pievieno nolikumā norādītos kvalifikāciju apliecinošos dokumentus. Pasūtītājam ir tiesības sniegto informāciju pārbaudīt, sazinoties ar norādīto pasūtītāju un pieprasot sniegtās informācijas apstiprinājumu.

	Pretendenta pārstāvis
	

	
	(amats, vārds, uzvārds)


Pielikums Nr.3
 konkursa Nolikumam

Identifikācijas Nr. JNP 2026/52
PRETENDENTA SPECIĀLISTU SARAKSTS

Atklātam konkursam “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52)
	Nr.
	Speciālista vārds un uzvārds
	Sertifikācijas vai akreditācijas joma
	Sertifikāta numurs
	Speciālista paraksts

(arī ar drošu elektrisko parakstu)

	1.
	
	
	
	

	2.
	
	
	
	

	
	
	
	
	


Pretendenta speciālists ar savu parakstu apliecina, ka nepastāv normatīvajos aktos noteikti ierobežojumi vai interešu konflikts, kas liegtu attiecīgajam speciālistam  piedalīties Jelgavas novada pašvaldības, Reģ. Nr. 90009118031, Pasta iela 37, Jelgava, rīkotajā atklātā konkursā “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” iepirkuma ID Nr. JNP 2026/52, projekta realizācijā, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.
Pretendenta speciālistu parakstus apliecinu:

	Pretendenta pārstāvis
	

	
	(amats, vārds, uzvārds)


Pielikums Nr.4
 konkursa Nolikumam

Identifikācijas Nr. JNP 2026/52
APAKŠUZŅĒMĒJA APLIECINĀJUMS

Atklātam konkursam “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52)
Ar šo /Apakšuzņēmēja nosaukums, reģistrācijas numurs un adrese/ apliecina, ka:

piekrīt piedalīties Jelgavas novada pašvaldības, Reģ. Nr. 90009118031, Pasta iela 37, Jelgava, LV-3001 (turpmāk – Pasūtītājs) organizētajā atklātajā konkursā “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52), kā <Pretendenta nosaukums, reģistrācijas numurs un adrese> (turpmāk – Pretendents) apakšuzņēmējs, 
1) gadījumā, ja ar Pretendentu tiks noslēgts iepirkuma līgums, apņemas:

· veikt šādus līguma daļas darbus:
___________________________________________________________________

(īss darbu apraksts atbilstoši Apakšuzņēmējiem nododamo līguma daļu sarakstā norādītajam)
· veikt līguma daļas darbus sekojošā apjomā __________________ EUR bez PVN
· nodot Pretendentam šādus resursus:
_______________________________________________________________

(īss Pretendentam nododamo resursu (speciālistu un/vai tehniskā aprīkojuma) apraksts).

	Pretendenta pārstāvis
	

	
	(amats, paraksts, vārds, uzvārds)


	Apakšuzņēmēja pārstāvis
	

	
	(amats, paraksts, vārds, uzvārds)

	
	


Pielikums Nr.5
 konkursa Nolikumam

Identifikācijas Nr. JNP 2026/52
PERSONAS, UZ KURAS IESPĒJĀM PRETENDENTS BALSTĀS, APLIECINĀJUMS

Atklātam konkursam “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52)
Ar šo /personas nosaukums, reģistrācijas numurs un adrese/ apliecina, ka:

1) piekrīt piedalīties Jelgavas novada pašvaldības, Reģ. Nr. 90009118031, Pasta iela 37, Jelgava, LV-3001 (turpmāk – Pasūtītājs) organizētajā atklātajā konkursā “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52), kā <Pretendenta nosaukums, reģistrācijas numurs un adrese> (turpmāk – Pretendents) persona, uz kuras iespējām Pretendents balstās, 

2) nodod sekojošas kvalifikācijas prasības:
	Kvalifikācijas prasība, 

kuras izpildei persona piesaistīta
	Nododamo resursu apraksts un apjoms

	
	

	
	


	Pretendenta pārstāvis
	

	
	(amats, vārds, uzvārds)


	Persona, uz kuras iespējām balstās pārstāvis
	

	
	(amats, vārds, uzvārds)


Pielikums Nr.6
 konkursa Nolikumam

Identifikācijas Nr. JNP 2026/52
TEHNISKĀ SPECIFIKĀCIJA 

Atklātam konkursam “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52)
1. Tehniskais apraksts

1.1.  Izpildītājam jāveic Jelgavas novada pašvaldības iestāžu (turpmāk – Pasūtītājs) automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka balss izziņošanas sistēmu, apsardzes sistēmu (turpmāk – Sistēmas) papildināšanas, jaunu sistēmu uzstādīšanas un tehnisko projektu izgatavošanas un papildināšanas darbi.

1.2. Izpildītājam atbilstoši Pasūtītāja norādījumiem un darba uzdevumiem jāveic šādi galvenie darbi: pēc pieprasījuma veikt sistēmas defektāciju objektā, defektācijas akta sastādīšana, remontdarbu tāmes sastādīšana, bojājumu remontdarbi.

2. Darba izpildes prasības

2.1. Izpildītājam, veicot darbu ir jāievēro Latvijas Republikas un Jelgavas novada pašvaldības normatīvie akti, tajā skaitā:

a) Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu uz ceļiem”;

b) Ministru kabineta 2013.gada 8.oktobra noteikumi Nr.1041 „Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības”;

c) Sistēmu tehnisko remontu veic atbilstoši Ministru kabineta 2016. gada 19. aprīļa noteikumiem Nr. 238 “Ugunsdrošības noteikumi” (turpmāk – noteikumi Nr. 238), standartam LVS CEN/TS 54-14:2019 “Ugunsgrēka atklāšanas un ugunsgrēka trauksmes sistēmas. Standarta LVS CEN/TS 54-32:2021 “Ugunsgrēka atklāšanas un trauksmes signalizācijas sistēmas, standarta LVS NE 50849:2017 “Skaņas sistēmas avārijas gadījumiem”, atbilstoši LBN 201-15 “Būvju ugunsdrošība” prasībām, atbilstoši objektos uzstādīto ierīču un iekārtu ražotāja noteiktajām prasībām un citu ar Sistēmu saistošo standartu prasībām atkarībā no uzstādītajām iekārtām.

d) Līguma darbības laikā Izpildītājs Sistēmu remonta darbus veic tikai pēc Pasūtītāja pieteikuma un remontdarbu veikšanas saskaņojuma ar Pasūtītāju: remontdarbiem, kas nav avārijas remontdarbi, saskaņojums noformējams elektroniski, savukārt, avārijas remontdarbu gadījumā, saskaņojums tiek nodrošināts telefoniski vai elektroniski.  

e) Šajās specifikācijās un līgumā noteiktās prasības.

2.2. Gadījumos, kad uz darba izpildi attiecināmie normatīvie akti tiek aizstāti vai papildināti ar jaunākiem, tad tiek piemērotas jaunākos normatīvajos aktos izvirzītās prasības.

2.3. Izpildītājam jāievēro Pasūtītāja norādījumi darba izpildei.

2.4. Darba izpildes laikā Izpildītājam jāuzņemas valsts un pašvaldības normatīvajos aktos paredzētie Darba drošības pasākumi.
2.5. Izpildītājam ir pienākums savlaicīgi, bet ne vēlāk kā 5 (piecas) dienas iepriekš saskaņot ar atbildīgo personu darba veikšanu.

2.6. Vispārējo darbu kvalitāti sistēmu remontdarbiem novērtē vizuāli, vienlaikus pārliecinoties, ka sistēmu iekārtas pilnvērtīgi veic tām paredzētās funkcijas. 
2.7. Izpildītājs veic tehniskā projekta izstrādi un nepieciešamības gadījumā tā papildināšanu atbilstoši spēkā esošajiem normatīvajiem aktiem, tehniskajiem noteikumiem un Pasūtītāja prasībām 30 dienu laikā.

3. Darba izpildes noteikumi Izpildītājam pēc Pasūtītāja pieprasījuma

· Sistēmu apsekošanu, defektu apzināšanu, darbības traucējumu iemeslu noteikšanu un priekšlikumu sagatavošanu to novēršanai;

· jāiesniedz Pasūtītājam atskaiti par apkalpojamo Sistēmu tehniskā stāvokļa atbilstību spēkā esošo normatīvo aktu prasībām un priekšlikumiem situācijas uzlabošanai;

· pēc pieteikto defektu novēršanas (remontdarbu veikšanas), jāinformē Pasūtītājs, kā arī jāiesniedz Pasūtītājam saskaņošanai Darbu akts, kur Pasūtītāja pārstāvis veic atzīmi par  pieteikto defektu vai avārijas situācijas novēršanu;

· nodrošina saviem spēkiem (trepes, pacēlājus, u.tml.) piekļuvi bojātajiem Sistēmu posmiem (mezgliem) un ierīcēm;

· bojāto vai nefunkcionējošo ierīču un vai iekārtu elementu, un/ vai materiālu nomaiņas gadījumā pret analogu, Izpildītājs sagatavo darba aktu un pirms darbu veikšanas saskaņo ar Pasūtītāju;

· remontdarbu veikšanu un Sistēmu darbības atjaunošanu;

· darba vietas sakārtošanu pēc darbu pabeigšanas;

· Pasūtītāja darbinieku konsultācija par Sistēmu izmantošanas iespējām un noteikumiem, iespējamām kļūdām un to izpausmēm;

· Sistēmu izejošo signālu pārbaude (līdz apsardzes uzņēmuma pultīm);

· aizsargājamo telpu (zonu) grafiskā attēlojuma sastādīšana un atjaunošana.

3.1. Izpildītājam jāveic Sistēmas programmēšana, ieregulēšana (Izpildītāja rīcībā jābūt speciālam programmēšanas – regulēšanas aprīkojumam).

3.2. Izpildītājs saskaņo darba veikšanas laikus, pirms darbu uzsākšanas objektos, telpās, kurās strādā vai atrodas Pasūtītāja darbinieki, nomnieki, īrnieki.

3.3. Darbu izpildes laikā, Izpildītājs ir atbildīgs par Pasūtītāja iekšējās kārtības noteikumu, apsardzes noteikumu, darba aizsardzības un ugunsdrošības prasību ievērošanu, kā arī ņemt vērā energopārvaldības sistēmas prasības energoresursu lietotājiem.

3.4. Pakalpojuma specifikās prasības Sistēmu izbūvei:

3.5. Izbūvējamās Sistēmas esošajos objektos savieno ar citām objektos esošajām ugunsaizsardzības sistēmām.

3.6. Lai nodrošinātu Sistēmas garantētu darbu pēc ugunsgrēka izcelšanās, sirēnu līnijas jāizveido, izmantojot kabeli, kas iztur temperatūru 180°C 30 (trīsdesmit) minūšu laikā.

3.7. Sistēma jāaprīko ar rezerves barošanas avotu no akumulatoru baterijām. Rezerves barošanai jānodrošina Sistēmas darbību gaidīšanas režīmā ne mazāk kā 24 (divdesmit četras) stundas un pēc tam, pilns jaudas režīmā, ne mazāk kā 30 (trīsdesmit) minūtes.

3.8. Veicot Sistēmas elementu programmēšanu un montāžu, jāvadās no ražotāja dokumentācijas un projekta dokumentācijas.

3.9. Projekta realizācijas gaitā pieļaujamas kabeļu trašu izvietojuma izmaiņas, kas jāatspoguļo izpilddokumentācijā.

3.10. Visās atklātās vietās kabeļi jāmontē kabeļkanālos. Montējot elektrības vadus, kabeļus caur sienām, starpsienām un pārsegumiem, tos jāievieto caurulēs vai speciālos kabeļu kanālos. Pēc cauruļu montāžas caurumi jānoblīvē ar ugunsdrošiem materiāliem, blīvējuma ugunsdrošības pakāpei jāatbilst sienas vai pārseguma ugunsdrošības pakāpei.

3.11. Ugunsdrošības signāldevēji jāizvieto, ievērojot tehniskās specifikācijas prasības, citu inženiersistēmu izvietojumu un saskaņā ar ugunsdrošības un celtniecības normām.

3.12. Pēc Sistēmas ierīkošanas pabeigšanas pretendentam jāveic visu Pasūtītāja norādīto darbinieku instruktāža un apmācība darbībai ar Sistēmu.

3.13. Izpildītājam darbi ir jāorganizē un jāveic tā, lai nevajadzētu pārtraukt darbus objektā  strādājošajiem Pasūtītāja darbiniekiem. Darbi, kas saistīti ar lieliem putekļiem un lielu troksni, jāveic darba dienās pēc pasūtītāja saskaņojuma.

3.14. Izpildītājam jānodrošina, ka, veicot darbus, netiek bojātas telpas, datortīkli un objekta inženiertīkli, tajā skaitā telefona un interneta sakari. Ja šīs prasības neizpildes gadījumā tiek sabojātas telpas, datortīkli un objekta inženiertīkli, Izpildītājam par saviem līdzekļiem jāveic šo telpu, datortīklu un inženiertīklu remonts vai nomaiņa.

3.15. Būvgružu uzglabāšana Pasūtītāja teritorijā nav atļauta. Izpildītājs ir atbildīgs par pareizu un savlaicīgu atkritumu savākšanu un likvidāciju. Būvgružu utilizācija jāveic atbilstoši likuma „Atkritumu apsaimniekošanas likums” un citu normatīvo aktu prasībām.

3.16. Izpildītājam darbi jāorganizē un jāveic tā, lai pilnīgi tiktu ievēroti darba drošības tehnikas, ugunsdrošības, vides aizsardzības un Pasūtītāja iekšējās kārtības noteikumu prasības.

3.17. Izpildītājam darbu veikšanas laikā objektā pastāvīgi jānodrošina kārtība un tīrība. Pēc pirmā Pasūtītāja aizrādījuma Izpildītājam ir jānovērš trūkumi.

3.18. Izpildītājam, uzsākot Sistēmas uzstādīšanu, jāiesniedz Pasūtītāja pilnvarotajam pārstāvim materiālu un būvizstrādājumu sertifikātus.

3.19. Izpildītājam Sistēmas uzstādīšanai jāpielieto tādi materiāli, kas atbilst Ēkas funkcijai, nodrošinot kalpošanu bez defektiem ar garantiju ne mazāk kā 24 mēneši. Par pielietoto materiālu un izpildīto darbu kvalitāti atbild pretendents.

3.20. Sistēmām ir jābūt savienojamām ar objektā jau esošajām sistēmām.

3.21. Izpildītājs garantē Sistēmas un veikto pakalpojumu kvalitāti (pretendenta piedāvātais garantijas laiks, kas nav mazāks par 24 mēnešiem no pieņemšanas un nodošanas akta parakstīšanas dienas).

3.22. Garantijas laikā Izpildītājs apņemas:

· Ja tiek atklāti tehniskās dabas trūkumi vai defekti, veikt garantijas remontu, defektu novēršanai uz sava rēķina;

· Pēc Pasūtītāja izsaukuma saņemšanas, nosūta uz Pasūtītāja objektu tehniskos darbiniekus un nodrošina to ierašanos 2 (divu) dienu laikā, lai noskaidrotu un novērstu Sistēmu bojājumu iemeslus;

· Novērst bojājumus vai defektus 5 darba dienu laikā no Pasūtītāja pilnvarotā pārstāvja pieteikuma saņemšanas brīža.

3.23. Darbu neatbilstības gadījumā pretendentam jāveic pasākumi noteiktās kvalitātes līmeņa nodrošināšanai. Ja paveikto darbu kvalitāte neatbilst prasībām, Pasūtītājs attiecīgo darbu pieņem, kad pretendents ir novērsis konstatētos trūkumus un nepilnības un panācis darbu kvalitātes atbilstību spēkā esošajiem normatīvajiem aktiem, būvniecības normatīviem, Latvijas Valsts standartiem, Pasūtītāja tehniskajam projektam un Pasūtītāja prasībām.

3.24. Pasūtītājam ir tiesības veikt kontroles pārbaudes un uzmērījumus.

3.25. Veicot Sistēmas nodošanu, Izpildītājam ir jāiesniedz objektā pielietoto būvniecības materiālu atbilstības deklarācijas, ekspluatācijas īpašības deklarāciju oriģinālus. Visām atbilstības deklarācijām ir jābūt attiecinātām uz objektu.

3.26. Pēc visu darbu pabeigšanas, Pasūtītāja pilnvarotais pārstāvis un pretendents paraksta pieņemšanas un nodošanas aktu.

3.27. Pretendentam ir pienākums pēc darbu beigšanas Pasūtītājam iesniegt izbūvētās, ierīkotās Sistēmas tehniskās shēmas.

4. Sistēmu ierīču apjomi un to atrašanās vietas: 

4.1. Skolas iela 4B, Ozolnieki, Ozolnieku pagasts, Jelgavas novads;

4.2. Skolas iela 9, Ozolnieki, Ozolnieku pagasts, Jelgavas novads;

4.3. Izpildītājs sniedz Pakalpojumu citos Jelgavas novada pārvaldībā esošajos objektos, pamatojoties uz Pasūtītāja rakstveida pieprasījumu.

Apliecinām, ka remontdarbi tiks veikti atbilstoši Nolikuma tehniskajai specifikācijai:

	Pretendenta pārstāvis
	

	
	(amats, paraksts, vārds, uzvārds)


Pielikums Nr.7
 konkursa Nolikumam

Identifikācijas Nr. JNP 2026/52
FINANŠU PIEDĀVĀJUMS

Atklātam konkursam “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52)

Finanšu piedāvājumā jāparedz visu nepieciešamo materiālu un remontdarbu izmaksas, nepieciešamo pagaidu pasākumu un darbu izmaksas, kā arī visas izmaksas, kas var būt nepieciešamas, lai nodrošinātu atbilstību saistošajiem Latvijas Republikas likumu un normatīvu prasībām, kā arī jebkuru citu Tehniskajā specifikācijā minēto darbu pozīciju, kas nav atsevišķi norādītas citviet, izmaksas.

Finanšu piedāvājumā Pretendentam jāiekļauj visi darbi un materiāli, lai nodrošinātu remontdarbu apjomos uzskaitīto darbu izpildi atbilstoši Tehniskajai dokumentācijai, Latvijas Republikā spēkā esošajai likumdošanai un katra konkrētā tehnoloģiskā procesa prasībām. Pretendentam ir pienākums izstrādājot piedāvājuma tāmi atbilstoši nolikuma prasībām pārliecināties, ka finanšu piedāvājumā ir iekļauti visi darbi un materiāli, pat, ja Pasūtītājs tos nav iekļāvis savā finanšu piedāvājumā, bet to nepieciešamība izriet no remontdarbiem.

Ja Finanšu piedāvājumā ir minēti konkrēti materiālu ražotāju vai produktu nosaukumi, Pretendents drīkst piedāvāt un finanšu piedāvājumā izcenot šiem konkrētajiem produktiem citu ražotāju ekvivalentus produktus, kuri kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi vai pārāki kā Finanšu piedāvājumā minētie, kā arī atbilst Tehniskajām specifikācijām.

Visās Finanšu piedāvājumā pozīcijās, kur ir atsauces uz iekārtu, materiālu un izstrādājumu izgatavotāju firmām un norāde „vai ekvivalents”, Pretendentam savā piedāvājumā ir pienākums dzēst norādi „vai ekvivalents”, kā arī, piedāvājot ekvivalentu Remontu izmaksu finanšu piedāvājuma pozīcijā minētajam, norādīt konkrētu iekārtu, materiālu un izstrādājumu, tā ražotāju, nosaukumu, modeli un citus raksturojošos rādītājus.

Tehniskajā piedāvājumā piedāvājot ekvivalentu preci, Pretendentam jāpierāda tās ekvivalentums, iesniedzot  Pasūtītājam skaidrojumus, ražotāju tehnisko dokumentāciju  vai normatīvajos aktos noteiktajā kārtībā akreditētas institūcijas izsniegtu apliecinājumu par pārbaudes rezultātiem, kas apliecina  piedāvātā preču vai standarta ekvivalenci attiecībā pret projektā paredzēto.
Mēs piedāvājam veikt pakalpojumu – “Automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu, videonovērošanas sistēmu remontdarbi” saskaņā ar nolikuma un tehniskās specifikācijas prasībām par šādiem izcenojumiem:

	Nr.
	Nosaukums, aprīkojums
	Mērvienība
	Vienības cena EUR bez PVN

	1. Konvencionālas (analogās) ugunsdrošības sistēmas

	1.1
	Ugunsgrēka atklāšanas vadības panelis:

	1.1.1
	Bentel J424 (vai ekvivalents)
	gab.
	 

	1.1.2
	Smartline 020-4 (vai ekvivalents)
	gab.
	 

	1.1.3
	SmartLine 036-4 (vai ekvivalents)
	gab.
	 

	1.1.4
	BENTEL J408 (vai ekvivalents)
	gab.
	 

	1.2
	Iekārtu marķēšana
	gab.
	 

	1.3


	Ugunsgrēka atklāšanas vadības panelim atkārtotājs

	 1.3.1
	Bentel J424 (vai ekvivalents)
	gab.
	 

	1.3.2
	Smartline 020-4 (vai ekvivalents)
	gab.
	 

	1.3.3
	SmartLine 036-4 (vai ekvivalents)
	gab.
	 

	1.4
	Sistēmas pieslēgšana, palaišana un programmēšana, personāla apmācība ( maiņa)
	vienība
	 

	2. Adrešu ugunsdrošības sistēma
	 

	2.1.
	Adrešu ugunsdrošības panelis:

	2.1.1
	IRIS (1-4) LMLV (vai ekvivalents)
	gab.
	 

	2.1.2
	Teletek Electronics JSC IRIS (vai ekvivalents)
	gab.
	 

	2.1.3
	UniPos IFS7002 (vai ekvivalents)
	gab.
	 

	2.2
	Atkārtotājs ugunsdrošības signalizācijas panelim

	2.2.1 
	IRIS (1-4) LMLV (vai ekvivalents)
	gab.
	 

	2.2.2
	Juno Net J-NET-EN54-SC-006 (vai ekvivalents)
	gab.
	 

	2.2.3
	Schneider FX (vai ekvivalents)
	gab.
	 

	2.3
	Cilpas paplašinātājs

	 2.3.1
	IRIS (1-4) LMLV (vai ekvivalents)
	gab.
	 

	2.3.2
	Juno Net J-NET-EN54-SC-006 (vai ekvivalents)
	gab.
	 

	2.3.3
	Teletek Electronics JSC IRIS (vai ekvivalents)
	gab.
	 

	2.3.4
	Schneider FX (vai ekvivalents)
	gab.
	 

	2.4
	Iekārtu ( detektoru ) marķēšana
	 gab.
	 

	2.5
	Paneļa maiņa,  programmēšana, personāla apmācība 
	vienība
	 

	3. Bezvadu ugunsdrošības sistēma

	3.1
	Ajax EN54 Fire Hub (vai ekvivalents)
	gab.
	

	3.2
	Ajax EN54 FireProtect bezvadu dūmu detektors (vai ekvivalents)
	gab.
	

	3.3
	Ajax EN54 FireProtect + sonder bezvadu dūmu un sirēna (vai ekvivalents)
	gab.
	

	3.4
	Ajax Manual Call Point bezvadu trauksmes poga (vai ekvivalents)
	gab.
	

	3.5
	Ajax EN54 Fire REX bezvadu paplašinātājs (vai ekvivalents)
	gab.
	

	3.6
	Algo-Tech releju bloks (vai ekvivalents)
	gab.
	

	3.7
	Ajax Relay bezvadu vājstrāvas relejs (vai ekvivalents)
	gab.
	

	3.8
	PSC12010 barošanas bloks (vai ekvivalents)
	gab.
	

	3.9
	Ajax Transmiter (vai ekvivalents)
	gab.
	

	4. Balss izziņošanas sistēmas

	4.1
	Griestu  skaļrunis 6W (vai ekvivalents)
	gab.
	 

	4.2
	6 zonu paplašinātājs priekš Plena (vai ekvivalents) balss signalizācijas sistēmas
	gab.
	 

	4.3
	jaudas pastiprinātājs 720W/420W priekš Plena (vai ekvivalents) balss signalizācijas sistēmas
	gab.
	 

	4.4
	Balss signalizācijas kontrolieris: Plena Fireman’S  Panel (vai ekvivalents) 
	gab.
	 

	4.5
	Paneļa nomaiņa, programmēšana un testēšana

	vienība
	 

	5. Apsardzes sistēma

	5.1
	Vadības panelis:

	5.1.1
	DSC PC1616H (vai ekvivalents)
	gab.
	 

	5.1.2
	Satel Integra (vai ekvivalents)
	gab.
	 

	5.1.3
	DSC 1864 (vai ekvivalents)
	gab.
	 

	5.1.4
	Satel Versa (vai ekvivalents)
	gab.
	 

	5.2
	Paneļa nomaiņa, programmēšana un testēšana
	vienība
	 

	6. Komplektējošās daļas

	6.1
	Ugunsdrošie vājstrāvas kabeļi:

	6.1.1
	2 x 2 x 0.8
	m
	 

	6.1.2
	1 x 2 x 1
	m
	 

	6.1.3
	1 x 2 x 1 ekranēts
	m
	 

	6.1.4
	1 x 2 x 1.5
	m
	 

	6.1.5
	1x 2 x 1.5ekranēts
	m
	 

	6.1.6
	1 x 2 x 2.5
	m
	 

	6.1.7
	1 x 2 x 2.5 ekranēts
	m
	 

	6.1.8
	2 x 2 x 0.8 ekranēts
	m
	 

	6.1.9
	2 x 2 x 1
	m
	 

	6.1.10
	2 x 2 x 1 ekranēts
	m
	 

	6.2.
	Ugunsdrošie spēka kabeļi:

	6.2.1
	3 x 1.5mm 
	m
	 

	6.2.2
	3 x 2.5 mm²
	m
	 

	6.2.3
	Nozarkārba uguns izturīga
	gab.
	 

	6.2.4
	Skava, uguns noturīgā E90
	gab.
	 

	6.2.5
	Skava dubultā, uguns noturīgā E90
	gab.
	 

	6.2.6
	E90 kabeļu turētājs
	gab.
	 

	6.3.
	Apsardzes signalizācijas kabeļi:

	 6.3.1
	8 x 0.22 mm2
	m
	 

	6.3.2
	6 x 0.22 mm2
	m
	 

	6.3.3
	4 x 0.22 mm2
	m
	 

	7. Dokumentācija

	7.1
	Tehniskā projekta izstrāde, tehniskā projekta papildināšanas izstrāde, projektēšana

	h
	 

	8. Darba samaksas stundas likme remontdarbiem 

	8.1
	Darba samaksas stundas likme remontdarbiem
	h
	 

	 
	
	Vienību kopsumma:
(šo summu pretendents norāda EIS sistēmā)

	

	
	
	PVN 21%
	

	
	
	Summa ar PVN
	


“Finanšu piedāvājums” aizpildāms, norādot vienības cenu EUR bez PVN.
Pakalpojumam, kura mērvienība norādīta kā “vienība”, cena tiek noteikta par pilnu veicamo darbu un pasākumu kopumu, kas norādīts ailē “Nosaukums, aprīkojums”.

Pakalpojumam, kura mērvienība norādīta kā “h”, jānorāda darba stundas likme EUR bez PVN.

Pakalpojumiem, kuru mērvienība norādīta kā “gab.” vai “m”, izmaksas EUR bez PVN norādāmas par vienu attiecīgo mērvienību.

Savukārt darba izmaksas, kurās iekļauta gan demontāža, gan utilizācija, gan transporta izmaksas norādāmas pozīcijā “Darba samaksas stundas likme remontdarbiem*

Apliecinu, ka finanšu piedāvājumā ir iekļautas visas izmaksas, kas saistītas ar pakalpojuma sniegšanu, t.sk., visi nodokļi un nodevas (izņemot PVN), kā arī visas netieši saistītās izmaksas, tajā skaitā visi iespējamie riski, kas saistīti ar tirgus cenu svārstībām plānotajā līguma izpildes laikā. Piedāvājumā norādītās cenas netiks paaugstinātas visā līguma darbības laikā.
Remontdarbu laikā sistēmām un to komplektējošām daļām jāatbilst ierīkotās sistēmas parametriem, ja nepieciešams veikt izmaiņas uz analogām iekārtām, tad saskaņot ar atbildīgajām personām atbilstoši līgumam. Pirms remontdarbu uzsākšanas nepieciešams iesniegt remontdarbu tāmi.
	Pretendenta pārstāvis
	

	
	(amats, vārds, uzvārds)


Nolikuma Pielikums Nr.8
Iepirkuma identifikācijas Nr. JNP 2026/52
LĪGUMA PROJEKTS

Atklātam konkursam “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52)
	
	



Jelgavas novada pašvaldība, reģ. Nr.90009118031, juridiskā adrese - Pasta iela 37, Jelgava, LV-3001 (turpmāk – Pasūtītājs), tās izpilddirektora Gata Ģērmaņa  personā, kurš rīkojas saskaņā ar Jelgavas novada pašvaldības 2023. gada 5. jūnija saistošajiem noteikumiem Nr. 10 “Jelgavas novada pašvaldības nolikums”, no vienas puses, un 

turpmāk katrs atsevišķi – Puse, abi kopā – Puses,

 pamatojoties uz pieņemto lēmumu iepirkumā "_________________________" (iepirkuma identifikācijas Nr. ________), turpmāk – Iepirkums, noslēdz savā starpā šādu līgumu, (turpmāk – Līgums) :

1. LĪGUMA PRIEKŠMETS UN TERMIŅŠ

1.1. Pasūtītājs uzdod un Izpildītājs ar saviem resursiem un materiāliem apņemas sniegt šādu pakalpojumu: automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka balss izziņošanas sistēmu, apsardzes sistēmu papildināšanas, jaunu sistēmu uzstādīšanas un tehnisko projektu izgatavošanas un papildināšanas darbi (turpmāk - Pakalpojums) saskaņā ar Tehnisko specifikāciju (1. pielikums), finanšu piedāvājumu (2. pielikums) un Līguma noteikumiem, bet Pasūtītājs apņemas pieņemt un veikt samaksu par Pakalpojumu saskaņā ar Līguma noteikumiem. 

1.2. Līgumā noteiktā Pakalpojuma izpildes termiņš ir 12 (divpadsmit) mēneši no Līguma spēkā stāšanās dienas vai līdz līguma cenas sasniegšanai, atkarībā no tā, kurš no apstākļiem iestāsies pirmais. Konkrētus Pakalpojuma izpildes posmus un termiņus Izpildītājs rakstveidā (elektroniski) saskaņo ar Pasūtītāju Līgumā noteiktā kārtībā.

1.3. Līguma izpildes vieta - Jelgavas novada pašvaldības iestādes.

2. LĪGUMA SUMMA UN APMAKSAS KĀRTĪBA

2.1. Kopējā Līguma summa tiek noteikta ____________________ EUR (_______________________________euro ___________ centi), tai skaitā pievienotās vērtības nodoklis (turpmāk – PVN) ____________ EUR (____________________________ euro ______ centi). Līguma summa bez PVN - ___________ EUR (____________________________ euro _______ centi) (turpmāk – Līguma cena). 

2.2. Līguma summā ietilpst visas izmaksas, kas saistītas ar Pakalpojuma sniegšanu, kā arī visi Latvijas Republikā noteiktie nodokļi, nodevas un citas izmaksas, kas rodas Izpildītājam, izpildot Līgumu.

2.3.  Puses vienojas, ka Izpildītājs rēķinus sagatavo elektroniski XML formātā, datnei pievienojot PDF failu un nosūtot uz Pasūtītāja  e-adresi _DEFAULT@90009118031. Elektroniski sagatavotajiem rēķiniem (turpmāk – e-rēķins) ir jāatbilst visām normatīvo aktu prasībām attiecībā uz e-rēķinā norādāmo informāciju. Maksātājs – Jelgavas novada pašvaldība, reģ.Nr.90009118031. E-rēķina pamatojuma vai piezīmju laukā obligāti jānorāda Pasūtītāja līguma numurs, pakalpojuma saņēmēja iestādes vai struktūrvienības nosaukums.

2.4. Apmaksa par sniegto Pakalpojumu tiek veikta 15 (piecpadsmit) dienu laikā no pieņemšanas  - nodošanas akta parakstīšanas (Līguma 3.pielikums) un rēķina saņemšanas.

3. PAKALPOJUMA IZPILDES UN NODOŠANAS - PIEŅEMŠANAS KĀRTĪBA

3.1. Izpildītājs uzsāk un veic Pakalpojuma izpildi Pušu kontaktpersonu savstarpēji saskaņotos termiņos atbilstoši Tehniskajai specifikācijai un Līguma noteikumiem, kā arī saistošo normatīvo aktu prasībām. 

3.2. Izpildītājs līdz kārtējā mēneša 10. (desmitajam) datumam sagatavo Pakalpojuma ikmēneša nodošanas - pieņemšanas aktu (iepriekšējā mēnesī faktiski veiktā Pakalpojuma apjomu izmaksu aprēķinu kopsavilkumu) (turpmāk – Ikmēneša akts) un iesniedz Pasūtītāja kontaktpersonai. Pasūtītājs Ikmēneša aktu izskata un paraksta 5 (piecu) darbdienu laikā pēc tā saņemšanas vai iesniedz Izpildītājam Defektu aktu (Līguma 3.3.punkts). Abu Pušu parakstīts Ikmēneša akts ir pamats Izpildītāja rēķina iesniegšanai un  ikmēneša maksājumu veikšanai saskaņā ar Līgumu. Ja kārtējā mēnesī Pakalpojums nav veikts, Ikmēneša akts netiek sagatavots.

3.3. Ja Pasūtītājs konstatē sniegtā Pakalpojuma neatbilstības Līgumam un nepieņem Pakalpojumu, tas iesniedz Izpildītājam defektu aktu (turpmāk – Defektu akts), norādot pamatotas nepilnības, kuru dēļ Pasūtītājs nevar parakstīt Ikmēneša aktu. Ja Izpildītājs nepiekrīt Pasūtītāja norādītajiem defektiem vai iebildumiem par faktiski sniegtā Pakalpojuma apjomiem, Izpildītājs 5 (piecu) darbdienu laikā no Defektu akta saņemšanas dienas iesniedz Pasūtītājam rakstiskus iebildumus pret Defektu aktā norādītajām nepilnībām.

3.4. Ja Izpildītājs piekrīt Defektu aktā Pasūtītāja norādītajām nepilnībām, Izpildītāja un Pasūtītāja kontaktpersonas vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo Pakalpojuma apjomu un specifiku, kā arī iekārtu un materiālu piegādes termiņus. Termiņa noteikšanā noteicošais ir Pasūtītāja viedoklis. 

3.5. Ja defekti ir konstatēti daļā Pakalpojuma, tad Pasūtītājs pieņem to Pakalpojumu, kura izpildē defekti nav konstatēti. Pēc defektu novēršanas sniegto Pakalpojumu Izpildītājs ietver nākamā mēneša Ikmēneša aktā.

3.6. Ikmēneša akta parakstīšana neatņem Pasūtītājam tiesības Līguma spēkā esamības laikā, kā arī garantijas termiņa laikā izteikt pretenzijas par sniegtā Pakalpojuma defektiem, trūkumiem un neatbilstībām, un Izpildītājam ir pienākums novērst Defektu aktā norādītos vai garantijas laikā pieteiktos Pakalpojuma defektus, trūkumus un neatbilstības par saviem līdzekļiem Līgumā noteiktā kārtībā.

3.7. Pēc visa Pakalpojuma izpildes Izpildītājs iesniedz Pasūtītājam izstrādāto izpildes dokumentāciju (turpmāk – Nodevums) un Pakalpojuma gala nodošanas – pieņemšanas aktu.

3.8. Pasūtītājs pārbauda Nodevumu un paraksta Pakalpojuma gala nodošanas – pieņemšanas aktu 5 (piecu) darbdienu laikā pēc akta saņemšanas no Izpildītāja vai paziņo par konstatētajiem trūkumiem, neatbilstībām un nepieciešamajām korekcijām, sastādot un iesniedzot Defektu aktu. Ja, pieņemot Pakalpojumu, Pasūtītājs ir konstatējis pamatotus trūkumus, Puses vienojas par trūkumu novēršanas termiņiem. Termiņa noteikšanā noteicošais ir Pasūtītāja viedoklis. Defektu novēršanas izdevumus apmaksā Izpildītājs. Pasūtītājs atkārtoti pārbauda Nodevumu un Pakalpojuma gala nodošanas – pieņemšanas aktu un to 5 (piecu) darbdienu laikā pēc visu trūkumu novēršanas. Šajā punktā noteiktais trūkumu novēršanas termiņš nav uzskatāms par Izpildītāja saistību izpildes termiņa pagarinājumu un neietekmē Pasūtītāja tiesības aprēķināt līgumsodu par Izpildītāja saistību izpildes kavējumu.

3.9. Pakalpojums uzskatāms par izpildītu, kad abas Puses ir parakstījušas Pakalpojuma gala nodošanas – pieņemšanas aktu. Abpusēji parakstīts Pakalpojuma gala nodošanas - pieņemšanas akts ir pamats rēķina izrakstīšanai par Izpildītāja sniegto Pakalpojumu un gala norēķinu veikšanai starp Pusēm saskaņā ar Līguma noteikumiem.

3.10. Puses 3 (trīs) darbdienu laikā rakstveidā informē viena otru par apstākļiem (izmaiņām), kuri var ietekmēt Līguma būtiskos noteikumus. Ja Izpildītājs 14 (četrpadsmit) kalendāra dienu laikā no dienas, kad viņam ir kļuvuši zināmi apstākļi, kas ļauj prasīt Līguma izpildes pagarinājumu vai papildu samaksu, nav iesniedzis Pasūtītājam motivētu pamatojumu, Izpildītājs zaudē tiesības uz termiņa pagarinājumu vai papildu samaksu.

4. IZPILDĪTĀJA TIESĪBAS UN PIENĀKUMI

4.1. Izpildītāja tiesības : 

4.1.1. saņemt no Pasūtītāja Līguma izpildei nepieciešamo informāciju, ko Pasūtītājs nodrošina saskaņā ar Līguma noteikumiem;

4.1.2.  saņemt samaksu no Pasūtītāja par kvalitatīvi paveikto Pakalpojumu saskaņā ar Līguma noteikumiem.

4.2. Izpildītāja pienākumi : 

4.2.1. veikt Pakalpojumu 20 (divdesmit) dienu laikā pēc objekta tāmes saskaņošanas;

4.2.2. pirms Pakalpojuma sniegšanas uzsākšanas objektā, rakstiski saskaņot tāmi ar Pasūtītāja kontaktpersonu;

4.2.3. sniegt Pakalpojumu Pasūtītāja objektā,  saskaņojot Pakalpojuma sniegšanas  laiku ar Pasūtītāja kontaktpersonu 5 (piecas) dienas pirms Pakalpojuma sniegšanas;

4.2.4. pēc Pakalpojuma sniegšanas objektā, 5 (piecu) darba dienu laikā sagatavot Ikmēneša aktu un elektroniski parakstītu nosūtīt Pasūtītāja kontaktpersonai;

4.2.5. Pakalpojumu sniegt kvalitatīvi un atbilstoši Ministru kabineta 2015.gada 30. jūnija noteikumiem Nr. 333 “Noteikumi par Latvijas būvnormatīvu LBN 201-15 "Būvju ugunsdrošība", Ministru kabineta 2015.gada 30. jūnija noteikumiem Nr. 328 “Noteikumiem par Latvijas būvnormatīvu LBN 262-15 "Elektronisko sakaru tīkli", Latvijas valsts standartam LVS CEN/TS     54-14 “Ugunsgrēka uztveršanas un ugunsgrēka signalizācijas sistēmas. 14.daļa: Norādījumi plānošanai, projektēšanai, montāžai, nodošanai ekspluatācijā, lietošanai un ekspluatācijai” un Ministru kabineta 2016.gada 19.aprīļa noteikumu Nr. 238 “Ugunsdrošības noteikumi” prasībām.

4.3. Izpildītāja kontaktpersona: ……………….

5. PASŪTĪTĀJA TIESĪBAS UN PIENĀKUMI

5.1. Pasūtītāja tiesības: 

5.1.1.  jebkurā Pakalpojuma izpildes laikā kontrolēt Izpildītāja līgumsaistību izpildi un pārbaudīt Pakalpojuma izpildes gaitu, termiņus, kvalitāti, apjomu, izmaksas un/vai atbilstību Tehniskajai specifikācijai, Līguma un/vai normatīvo aktu noteikumiem;

5.1.2. pieprasīt no Izpildītāja jebkurā Pakalpojuma izpildes laikā informāciju un dokumentāciju par līgumsaistību izpildi, kuru Izpildītājam ir pienākums iesniegt Pasūtītājam ne vēlāk kā 3 (trīs) darbdienu laikā no Pasūtītāja pieprasījuma saņemšanas.

5.1.3. Pakalpojumu (objektā veicamos darbus) Pasūtītājs rakstiski piesaka Izpildītājam, nosūtot pieteikumu uz Izpildītāja norādīto e-pasta adresi.

5.2. Pasūtītāja pienākumi :

5.2.1. samaksāt par Pakalpojumu saskaņā ar Līguma noteikumiem;

5.2.2. paziņot Izpildītājam par visiem no Pasūtītāja atkarīgiem apstākļiem, kas ir radušies no jauna un kas Izpildītājam var traucēt izpildīt līgumsaistības.

5.3. Pasūtītāja kontaktpersona, kura atbildīga par līguma kopīgo izpildi – Darba aizsardzības, ugunsdrošības un civilās aizsardzības nodaļas darba aizsardzības un ugunsdrošības speciāliste Mārīte Pumpure tālrunis 29243634, e-pasts: marite.pumpure@jelgavasnovads.lv. Pasūtītāja kontaktpersona ir pilnvarota parakstīt Ikmēneša aktus, Pakalpojuma gala nodošanas-pieņemšanas, defektu aktus, konstatējot atbilstību esošajai situācijai.
6. PUŠU ATBILDĪBA

6.1. Izpildītājs uzņemas pilnu atbildību par pienācīgu Pakalpojuma izpildi un kvalitāti, atbilstību Tehniskās specifikācijas prasībām, Izpildītāja piedāvājumam, Līgumam un normatīvajiem aktiem.

6.2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses, tās darbinieku vai piesaistīto trešo personu un/vai apakšuzņēmēju darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā vai pārkāpjot Līguma noteikumus. Puse, kura ir vainīga Līguma noteikumu neizpildīšanā, atlīdzina otrai Pusei radītos tiešos zaudējumus. 

6.3. Par Pakalpojuma sniegšanas termiņa nokavēšanu Pasūtītājs ir tiesīgs pieprasīt no Izpildītāja vienreizēju līgumsodu 100 euro apmērā par katru nokavējuma dienu, bet ne vairāk kā 10% no Līguma cenas. 

6.4. Pasūtītājam ir tiesības līgumsodu ieturēt no Izpildītājam izmaksājamās Līguma cenas.

6.5. Par jebkuru Līgumā noteiktā apmaksas termiņa nokavējumu Izpildītājs ir tiesīgs pieprasīt no Pasūtītāja līgumsodu par katru nokavēto dienu 0,5% apmērā no termiņā nesamaksātās Līguma cenas, bet kopsummā ne vairāk par 10% no termiņā nesamaksātās summas.

6.6. Līgumsoda samaksa neatbrīvo nevienu no Pusēm no līgumsaistību izpildes pilnā apjomā. Līgumsods netiek ieskaitīts zaudējumu apmērā.

6.7. Izpildītājs ir atbildīgs par sniegtā Pakalpojuma kvalitāti, savlaicīgu tā izpildi, atbilstoši attiecīgo jomu regulējošo normatīvo aktu prasībām.

7. GARANTIJA

7.1. Izpildītājs garantē, ka Pakalpojums un to nodrošināšanai izmantotie materiāli, iekārtas un pielietotie tehnoloģiskie procesi atbilst visām Latvijas Republikas un citu normatīvo aktu prasībām attiecībā uz to kvalitāti, drošību, iegādi un lietošanu, kā arī ražotāja noteiktajiem standartiem un tehniskajām prasībām. 

7.2. Sniegtajam Pakalpojumam, t.sk. tā izpildei piegādātajām precēm, iekārtām, materiāliem, Izpildītājs nodrošina garantiju 24 (divdesmit četri) mēneši no Pakalpojuma gala nodošanas - pieņemšanas akta abpusējas parakstīšanas dienas.

7.3. Garantijas laikā, konstatējot darbu un/vai preču, iekārtu, materiālu Defektus, Pasūtītājs iesniedz Izpildītājam garantija pieteikumu.

7.4. Garantijas laikā Izpildītājam ir pienākums par saviem līdzekļiem novērst Pakalpojuma un/vai preču, iekārtu, materiālu Defektus 5 (piecu) darba dienu laikā no garantijas pieteikuma saņemšanas dienas. Ja objektīvu iemeslu dēļ Defektu novēršanai ir nepieciešams ilgāks termiņš, Puses rakstveidā (elektroniski) var vienoties par citu Defektu novēršanas termiņu. Izpildītājam ir pienākums rakstiski objektīvi pamatot termiņa pagarinājumu. Izpildes termiņa un tā pagarinājuma saskaņošanā noteicošais ir Pasūtītāja viedoklis.

7.5. Gadījumā, ja bojāto iekārtu nav iespējams salabot uz vietas, Izpildītājs, iepriekš saskaņojot ar Pasūtītāja kontaktpersonu, nodrošina bojātās iekārtas aizvietošanu tās remonta laikā ar līdzvērtīgu iekārtu bez papildu maksas. Izpildītājs par saviem līdzekļiem un resursiem nogādā iekārtu savā remontdarbnīcā un pēc remonta veikšanas piegādā un uzstāda to atpakaļ Pasūtītājam. Puses sagatavo un paraksta attiecīgu aktu par iekārtas pārvietošanu uz remontdarbnīcu un atpakaļ. Laikā, kamēr iekārta tiek nogādāta Izpildītāja remontdarbnīcā, atrodas remontā un tiek nogādāta atpakaļ Pasūtītājam, Izpildītājs uzņemas visus riskus un atbildību par iekārtu, tās bojājumiem un/vai bojāeju (arī nejauša gadījuma rezultātā), kā arī jebkurām citām darbībām, kas var tikt/tiek veiktas, izmantojot iekārtu.

7.6. Ja Izpildītājs neveic Defektu novēršanu Līguma 7.4. punktā noteiktajā termiņā, Pasūtītājs ir tiesīgs prasīt no Izpildītāja atlīdzināt attiecīgo Pakalpojuma un/vai preču/iekārtu/materiālu vērtību pilnā apmērā vai pieaicināt citu uzņēmēju Defektu novēršanai, kas neietekmē Līguma 7. sadaļā noteiktās Izpildītāja garantijas saistības, un šajā gadījumā Izpildītājam ir pienākums apmaksāt ar Defektu novēršanu saistītos izdevumus, pamatojoties uz Pasūtītāja izrakstītu rēķinu, rēķinā noradītajā termiņā un kārtībā.

8. LĪGUMA GROZĪŠANA UN IZBEIGŠANA

8.1. Līgums var tikt grozīts, izbeigts, Pusēm noslēdzot rakstisku vienošanos kas kļūst par šī Līguma neatņemamu sastāvdaļu. Jebkuri Līguma grozījumi izdarāmi ievērojot Publisko iepirkumu likuma (PIL) 61. pantā noteikto.

8.2. Līguma izpildes laikā var tikt veikti grozījumi saskaņā ar PIL 61. panta piektās daļas nosacījumiem, ievērojot, kā visu secīgi veikto grozījumu summa vienlaikus  nesasniedz 10% no sākotnējās Līguma cenas.

8.3. Būtiski Līguma grozījumi ir pieļaujami šādos gadījumos:

8.3.1. samazināt Pakalpojumu apjomu vai ietvert  pakalpojumus, kas sākotnēji nav paredzēti Līgumā, ja šādu grozījumu dēļ Līguma cenas pieaugums, ko noteic kā visu secīgi veikto grozījumu naudas vērtības summu, nepārsniedz 50% (piecdesmit procentus) no sākotnējās Līgumcenas, piemēram, Pasūtītājam ir nepieciešami papildu pakalpojumi, kas sākotnēji nebija iekļauti Iepirkumā, kā arī  pievienot jaunus objektus, palielināt Pakalpojuma apjomu, uzdodot veikt Līgumā (t.sk. Iepirkuma dokumentos) sākotnēji neparedzētus Pakalpojumus, ja tos pirms Pakalpojumu uzsākšanas objektīvu iemeslu dēļ nebija iespējams precīzi noteikt (apjomi kļuva lielāki/mazāki nekā sākotnēji tika sarēķināti, mainoties situācijai dabā u.tml.) un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem Pakalpojumiem;

8.3.2. pagarināt Līguma 1.2.punktā noteikto Pakalpojuma sniegšanas termiņu, šādos gadījumos:

8.3.2.1. ja nepieciešams veikt Līgumā neparedzētus un/vai papildu pakalpojumus, kuri ir būtiski un nepieciešami Līguma izpildei vai kurus pieprasījis Pasūtītājs, izņemot gadījumus, kad šos pakalpojumus ir iespējams veikt vienlaicīgi ar Līgumā paredzētajiem Pakalpojumiem;

8.3.2.2. ja nepārvaramas varas apstākļu rezultātā tiek apgrūtināta vai uz laiku kļūst neiespējama Pakalpojuma izpilde;

8.3.2.3. ja rodas tādi no Pusēm neatkarīgi, objektīvi apstākļi (meteoroloģiskie, u.c.), kuri nav radušies Pušu darbības vai bezdarbības dēļ, kas kavē, nepieļauj vai ietekmē Pakalpojuma izpildes termiņu, kas noteikts Līgumā tiktāl, ciktāl Izpildītājs nevarēja paredzēt un viņam nebija jāparedz šādu apstākļu iestāšanos;

8.3.2.4. no Izpildītāja neatkarīgu un objektīvu iemeslu dēļ nav iespējams iegādāties/piegādāt materiālus/iekārtas, kas nepieciešami Pakalpojuma veikšanai, un Izpildītājs no savas puses ir veicis visus iespējamos saprātīgos pasākumus, lai Pakalpojuma  sniegšana netiktu kavēta (t.sk., savlaicīgi veicis materiālu/iekārtu pasūtījumu un apmaksu, apzinājis iespējas un centies iegādāties materiālus/iekārtas no cita piegādātāja u.tml.).

8.4. Līgums var tikt lauzts tikai šajā Līgumā noteiktajā kārtībā vai Pusēm savstarpēji rakstiski vienojoties.

8.5. Pasūtītājam ir tiesības vienpusēji izbeigt Līgumu 10 (desmit) darba dienas iepriekš rakstiski informējot Izpildītāju, ja :

8.5.1. Izpildītājs sniedz Pakalpojumu neatbilstoši Līguma, Tehniskās specifikācijas un/vai normatīvo aktu noteikumiem;

8.5.2. Izpildītājs kavē Pakalpojuma izpildes termiņu vairāk par 20 (divdesmit) kalendāra dienām;

8.5.3.  Izpildītājs ir atzīts par maksātnespējīgu vai ierosināts tā tiesiskās aizsardzības process, vai pieņemts lēmums par tā likvidāciju vai apturēta saimnieciskā darbība, kas traucē Izpildītājam turpināt Līgumā noteikto saistību izpildi;

8.5.4. līgumu nav iespējams izpildīt, tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 pants). 

8.6. Ja Pasūtītājs izmanto tiesības vienpusēji lauzt Līgumu, Puses sastāda atsevišķu aktu par faktiski sniegtā Pakalpojuma apjomu un vērtību. Pasūtītājs pieņem Pakalpojumu tādā apjomā, kādā tas ir veikts, ja tas atbilst Līgumam. 

8.7. Izpildītājam ir tiesības vienpusēji izbeigt Līgumu vismaz 10 (desmit) darba dienas iepriekš rakstiski informējot Pasūtītāju, ja Pasūtītājs nokavē maksājumu veikšanas termiņu vairāk par 30 (trīsdesmit) dienām.

9. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA UN JAUNA PERSONĀLA APAKŠUZŅĒMĒJU PIESAISTE

9.1. Izpildītājs nav tiesīgs bez rakstiskas saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē. 

9.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

9.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

9.2.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst PIL 42. panta otrajā daļā minētajiem pretendentu izslēgšanas iemesliem;

9.2.3. uz piedāvāto apakšuzņēmēju, kura veicamo darbu vai sniedzamo pakalpojumu vērtība ir vismaz 10 000 euro, attiecas PIL 42. panta otrajā daļā minētie pretendentu izslēgšanas iemesli;

9.2.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.

9.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.

9.4. Pārbaudot jaunā apakšuzņēmēja, kura veicamo darbu vai sniedzamo pakalpojumu vērtība ir vismaz 10 000 euro vai uz kura iespējām Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstību, Pasūtītājs piemēro PIL 42. panta otrās daļas noteikumus. 

9.5. Pasūtītājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.

10. NEPĀRVARAMA VARA 

10.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Puse par šādu apstākļu iestāšanos ir informējusi otru Pusi 7 (septiņu) kalendāro dienu laikā no šādu apstākļu rašanās dienas. Šajā gadījumā Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām. 

10.2. Ar nepārvaramas varas apstākļiem jāsaprot ugunsgrēki, plūdi, ilgstošs lietus, zemestrīce, valdības lēmumi, rīkojumi un politiskās, ekonomiskās blokādes un citi, no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējams ne paredzēt, ne novērst. 

10.3.  Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst. 

10.4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru Pusi 7 (septiņas) kalendārās dienas iepriekš.

11.  STRĪDU risināšanas KĀRTĪBA un tiesvedība

Strīdus un nesaskaņas, kas rodas Līguma izpildes gaitā, Puses risina savstarpējo pārrunu ceļā. Ja Puses nevar vienoties, tad jebkurš strīds, nesaskaņa vai prasība, kas saistīti ar Līgumu, tā izbeigšanu, grozīšanu vai spēkā esamību, tiek risināti Latvijas Republikas tiesā, saskaņā ar spēkā esošajiem Latvijas Republikas normatīvajiem aktiem.

12.  NOBEIGUMA NOTEIKUMI

12.1.  Līgums stājas spēkā ar tā parakstīšanas brīdi un ir spēkā līdz Pušu pilnīgai saistību izpildei.

12.2. Līgums sastādīts divos eksemplāros, no kuriem viens elektroniskā formātā glabājas pie Pasūtītāja, viens pie Izpildītāja.

13. PUŠU REKVIZĪTI UN PARAKSTI

Pasūtītājs





Izpildītājs

Jelgavas novada pašvaldība


Pasta iela 37, Jelgava, Latvija, LV-3001 



Reģ.nr. 90009118031






A/S Swedbank







Konts: LV07HABA0551025900443




Kods HABALV22






________________________


____________________________


G. Ģērmanis







Pielikums Nr.9
 konkursa Nolikumam

Identifikācijas Nr. JNP 2026/52
APLIECINĀJUMS PAR NEATKARĪGI IZSTRĀDĀTU PIEDĀVĀJUMU

Atklātam konkursam “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52)
Ar šo, sniedzot izsmeļošu un patiesu informāciju, ____________(Pretendenta nosaukums, reģ. Nr.)
(turpmāk – Pretendents) attiecībā uz iepirkumu “Jelgavas novada pašvaldības iestādēs  apsaimniekošanā esošo automātiskās ugunsgrēka atklāšanas un trauksmes signalizācijas sistēmu, automātiskās ugunsgrēka izziņošanas sistēmu, apsardzes sistēmu  remontdarbi” (iepirkuma ID Nr. JNP 2026/52) apliecina, ka:
1. Pretendents ir iepazinies un piekrīt šī apliecinājuma saturam.

2. Pretendents apzinās, ka var tikt izslēgts no dalības iepirkumā, ja atklāsies, ka šis apliecinājums jebkādā veidā nav izsmeļošs un patiess.

3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4. Pretendents informē, ka (pēc vajadzības, atzīmējiet vienu no turpmāk minētajiem):

	☐
	4.1. ir iesniedzis piedāvājumu neatkarīgi no konkurentiem
 un bez konsultācijām, līgumiem vai vienošanām, vai cita veida saziņas ar konkurentiem;

	☐
	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.


5. Pretendentam, izņemot gadījumu, kad Pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

5.4. tādu piedāvājuma iesniegšanu, kas neatbilst iepirkuma prasībām; 

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendents nav apzināti tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.

7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu un Publisko iepirkumu likums
 paredz uz 3 gadiem izslēgt Pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot 

konkurences tiesību pārkāpumu, ir atbrīvojusi Pretendentu, kurš iecietības programmas
 ietvaros ir sadarbojies ar to, no naudas soda vai naudas sodu samazinājusi.

	Pretendenta pārstāvis
	

	
	(amats, vārds, uzvārds)


� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"�https://www.eis.gov.lv/EIS/Publications/PublicationView.aspx?PublicationId=883�.


� Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:


1) iesniedz piedāvājumu šim iepirkumam;


2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.


� Publisko iepirkumu likuma 42. panta ceturtās daļas 3.punkts.


� �HYPERLINK "https://www.kp.gov.lv/lv/iecietibas-programma"��https://www.kp.gov.lv/lv/iecietibas-programma� 





PAGE  
1

